Diari Oficial de la Generalitat Valenciana


Sumari del DOGV 5947, del 04-02-2009 (2009/973)

ORDRE de 19 de gener de 2009, de modificació i correcció d'errades de l'Ordre de 12 de desembre de 2008, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/973


Data del document
:   19-01-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * dia festiu
    * legislació
    * vacances retribuïdes

ORDRE de 19 de gener de 2009, de modificació i correcció d'errades de l'Ordre de 12 de desembre de 2008, de la Conselleria d'Economia, Hisenda i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2009. [2009/973]  
Vistes les sol·licituds formulades de modificació de les dates de festes locals per a l'any 2009 per part dels ajuntaments de diverses localitats de la Comunitat Valenciana, i a este efecte, realitzada la pertinent tramesa, per part de la Direcció Territorial d'Ocupació i Treball de València.  
Les modificacions preteses pels municipis, ho són a partir de les dates establides en el seu moment per la Conselleria d'Economia, Hisenda i Ocupació en l'Ordre de 12 de desembre de 2008, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2009.  
D'acord amb la normativa vigent en la matèria, resulta d'aplicació l'article 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball, en relació amb l'article 37.2 del ET, que assenyala que:  
«Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició li siguen pròpies en cada municipi, que es determinaran per l'autoritat laboral competent -a proposta del Ple de l'Ajuntament corresponent- i es publicarane en el Butlletí oficial de la comunitat autònoma, i si és el cas, en el Butlletí Oficial de la Província».  
En virtut de la normativa vigent en la matèria, correspon a l'Autoritat Laboral competent, a proposta del Ple de l'Ajuntament corresponent, la determinació dels dies que tenen el caràcter de festes locals en el municipi, i considerant que a estos efectes, els ajuntaments van efectuar les corresponents propostes a l'Autoritat Laboral, que es van publicar en data 18.12.2008 (DOCV núm. 5916) els dies que havien de considerar-se inhàbils per al treball, retribuïts i no recuperables en les localitats de la Comunitat Valenciana, determinació que es va efectuar mitjançant Ordre de 12 de desembre de 2008.  
Tenint en compte que els dies que es van declarar inicialment festa en els municipis que sol·liciten les modificacions mencionades, no han transcorregut en el moment de dictar-se la present ordre, cal assenyalar que per raons d'ordre públic i de seguretat jurídica és procedent la modificació pretesa respecte a estes, aprovades al seu moment mitjançant l'Ordre de 12 de desembre de 2008, i substituir-les per les sol·licitades per les corporacions locals d'Algar de Palancia, Vallés, La Pobla del Duc i Chelva.  
D'altra banda, s'han advertit errades en el text de l'annex de l'annex realatiu a la província de València de l'Ordre de 12 de desembre de 2008, publicada en el DOCV de 18 de desembre, ja mencionada, errades que es poden corregir, d'acord amb el que disposa l'article 105.2 de la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre, en la redacció que en fa la Llei 4/1999, de 13 de gener, que regula la rectificació d'ofici per part de l'administració de les errades materials, de fet o aritmètiques dels seus actes.  
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació,  
ORDENE  
Primer  
La modificació de l'Ordre de 12 de desembre de 2008 de la Conselleria d'Economia, Hisenda i Ocupació, per la qual s'aprovà el calendari de festes locals, retribuïdes i no recuperables a la Comunitat Valenciana, als afectes de substituir les festes locals dels municipis d'Algar de Palancia, Vallés, La Pobla del Duc i Chelva.  
Segon  
Declarar com a festivitats locals en els municipis d'Algar de Palancia, Vallés, La Pobla del Duc i Chelva per a l'any 2009 els que a continuació s'exposen, i deixar sense efectes les aprovades al seu dia mitjançant ordre:  
MUNICIPI FESTES LOCALS  
Algar de Palancia 20 d'abril i 18 de setembre  
Vallés 19 de juny i 26 de juny   
La Pobla del Duc 3 de febrer i 4 de setembre  
Chelva 20 d'abril i 28 d'agost  
Tercer  
La modificació de l'Ordre de 12 de desembre de 2008 de la Conselleria d'Economia, Hisenda i Ocupació, per la qual es va aprovar el calendari de festes locals, retribuïdes i no recuperables a la Comunitat Valenciana, de manera que on diu: «Algar de Palancia: 31 de març, Sant Vicent Ferrer i 19 de setembre, festa local», ha de dir: «Algar de Palancia: 20 d'abril, Sant Vicent Ferrer i 18 de setembre, festa local», on diu: «Vallés: 23 i 24 de juny, Sant Joan Baptista», ha de dir: «Vallés: 19 i 26 de juny», on diu: «La Pobla del Duc: 3 de gener, festa local i 4 de setembre, festa local», ha de dir: «La Pobla del Duc: 3 de febrer i 4 de setembre», i on diu: «Chelva, 20 d'abril, Sant Vicent Ferrer i 22 d'agost, festa major patronal», ha de dir: «Chelva, 20 d'abril, Sant Vicent Ferrer i 28 d'agost, festa major patronal».  
València, 19 de gener de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA